Diari Oficial de la Generalitat Valenciana


Sumari del DOGV 9444, del 07-10-2022 (2022/9020)

Extracte de la Resolució 02243/2022 de 23 de setembre, del rector de la Universitat Miguel Hernández d'Elx, per la qual es convoquen ajudes per a la realització de treballs fi de màster de caràcter investigador en màsters oficials de l'Escola Politècnica Superior d'Elx en el marc del programa de doctorat en Tecnologies Industrials i de Telecomunicació, per al curs 2022/2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9444

Data del DOGV
:   07-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9020


Data del document
:   23-09-2022

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució 02167/2022 de 23 de setembre, del rector de la Universitat Miguel Hernández d'Elx, per la qual es convoquen ajudes per a la realització de treballs fi de màster de caràcter investigador en màsters oficials de l'Escola Politècnica Superior d'Elx en el marc del programa de doctorat en Tecnologies Industrials i de Telecomunicació, per al curs 2022/2023. [2022/9020]  
BDNS (identif.): 651594.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/651594)  
  
Primer. Beneficiaris  
Per a optar a les presents ajudes, la persona sol·licitant ha de reunir els requisits següents:  
- Estar matriculat en el curs acadèmic 2022/2023 en l'assignatura Treball Fi de Màster d'un màster oficial impartit per l'Escola Politècnica Superior d'Elx.  
- Estar fent un treball fi de màster sota la supervisió com a director o codirector d'un professor promotor o col·laborador del programa de doctorat en Tecnologies Industrials i de Telecomunicació, o bé d'un professor que haja dirigit o codirigit, o que estiga dirigint o codirigint una tesi doctoral en aquest programa de doctorat, el qual actuarà com a proponent. Cadascun d'aquests professors solament podrà actuar com a proponent, com a màxim, d'un estudiant de màster en la present convocatòria. L'incompliment d'aquest requisit implicarà la invalidació de totes les sol·licituds en les quals aquest professor haja actuat com a proponent.  
  
Segon. Objecte  
L'objecte de la present convocatòria que regula aquestes bases és atorgar ajudes per a la realització de treballs fi de màster per als estudiants matriculats en estudis oficials de màster de l'Escola Politècnica Superior d'Elx de la Universitat Miguel Hernández que estiguen fent un treball fi de màster de caràcter investigador, durant el curs acadèmic 2022/2023, a fi de promoure la seua integració en grups d'investigació del programa de doctorat en Tecnologies Industrials i de Telecomunicació.  
Per a això es concediran fins a un màxim de 10 ajudes de 500 euros cadascuna.  
  
Tercer. Bases reguladores  
https://boumh.umh.es/files/2022/09/RR\_02451\_2022.pdf  
  
Quarta. Quantia  
L'assignació màxima de cada beca/ajuda serà de 500 euros.  
La quantia total de l'ajuda serà de 5.000,00 euros bruts.  
  
Cinqué. Termini de presentació de sol·licituds  
El termini de presentació de sol·licituds serà de quinze dies hàbils des de l'endemà la publicació de l'extracte de la convocatòria en el Diari Oficial de la Generalitat Valenciana (DOGV).  
  
Sisé. Altres dades:  
Aquesta ajuda no és incompatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
Elx, 23 de setembre de 2022.- El rector: Juan José Ruiz Martínez.